Zelená samozrejmosť
Nechápem fanúšikov, čo brali ako samozrejmé toto tričko na Saganovom tele. To samozrejmosť nie je. Prvou Tour v roku 2012, kedy sa mal ísť v tíme Cannondale iba oťukať a vyskúšať si( približne vo veku Tadeja Pogačara či Egana Bernala) tieto grandiózne a známe preteky, ktoré definujú cyklistiku. To neuveriteľné predstavenie a 3 víťazné dojazdy s veľkým náskokom,( teda 2 boli určite, vtedy sa do povedomia ľudi dostali aj jeho silné oslavy pred finálnou imaginárnou páskou) si všetci pamätáme. Nič proti bratom Velitsovsom( Peter- 2. na Vuelte), ale slovenská cyklistika 20 rokov po vzniku prvej republiky dostala v podobe Petra globálnu Star. Ono ešte sa to muselo potvrdiť, ale vieme, že Peťo obhajoval a obhajoval. A umne jazdil stále, keď aj nezískaval etapy ako na bežiacom páse. Až prišiel rok korony.
Nie, útlm a isté ustúpenie z pozícii, bolo badať už od roku 2018. Peter už vyhral skoro všetko, čo chcel vyhrať. Monumenty typu Paríž- Roubaix (to vyhral v spomínanom roku´18) Okolo Flámska či ďalšie. Áno, Miláno- San Remo chýba. Ale jednu vec si každý fanúšik tohto Fenoménu cestnej cyklistiky želá možno najviac.
V tímovom drese na Elizejské polia
V zelenom drese je, aj bude Sam Bennett. Veľká časť etapy v hlavnom meste Francúzska bude v rekreačnom tempe, so šampáňom v rukách. Tadej Pogačar zrejme organizátorom ušetril výdaje naň, lebo si zobral tri tričká pre seba.(áno, zrejme bude oslavovať s Masom, Bennettom a Carapazom svoju dominanciu) Posledný okruh, aj na "obľubených kockách" sa už pôjde v ostrejšom tempe a tam by bolo dobré pripraviť pred špurtom Peťovi dobrú pozíciu. Quickstep s Bennettom ukáže svoj bielomodrý, či modrobiely vláčik a tam je to o správnom vystihnutí situácie.
Keďže viem, že také neočakávané veci, kedy sa medzi favoritov zaraďujú 2-3 borci a vyhrá ten 4., sa stávajú. Takisto chcem, aby táto Tour nebola braná ako prvá nevíťazná pre Saganovcov. K víťazstvu v etape sa tento rok nepriblížil, ale dnešok nebude dávať zmysel a prognózy budú len na papieri a Peter po 2 druhých miestach znova ukáže, že on je Cyklistika. Prichádzajú už aj iní, najmä Pogačar je meno, ktoré bude späté s víťazstvami dlhé roky, čo mu nesmierne prajem. Ale Slovensko fandí Petrovi Saganovi!!! Dobi ten Paríž, všetci sme mysľou dnes s tebou.